

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr.160

 (protokols Nr.6, 31.p.)

**Par zemes ierīcības projekta nekustamā īpašuma „Priekuļu selekcijas stacija”, Priekuļu pagastā, Priekuļu novadā, zemes vienībai ar kadastra apzīmējumu 4272 007 0184 apstiprināšanu**

Priekuļu novada dome novada izskata Agroresursu un ekonomikas institūta (11.03.2020., Nr.3.1-5.2/2020-1671) un SIA ,,LATĪPAŠUMS-MĒRNIECĪBAS BIROJS” (12.03.2020., Nr.3.1-5.2/2020-1678) iesniegumus par zemes ierīcības projekta nekustamajam īpašumam „Priekuļu selekcijas stacija”, Priekuļu pagastā, Priekuļu novadā, apstiprināšanu.

 Izvērtējot pašvaldības rīcībā esošo informāciju, Priekuļu novada dome konstatē sekojošo:

Priekuļu novada dome konstatē sekojošo:

1. Nekustamais īpašums „Priekuļu selekcijas stacija”, Priekuļu pagastā, Priekuļu novadā, ar kadastra Nr.4272 007 0182, sastāv no septiņām zemes vienībām, ar kadastra apzīmējumu 4272 007 0183, 4272 007 0184, 4272 007 0185, 4272 007 0188, 4272 007 0189, 4272 007 019 un 4272 007 0191, un trīspadsmit būvēm;
2. Agroresursu un ekonomikas institūta īpašuma tiesības uz nekustamo īpašumu „Priekuļu selekcijas stacija”, Priekuļu pagastā, Priekuļu novadā ir nostiprinātas Priekuļu pagasta zemesgrāmatas nodalījumā Nr.425;
3. Priekuļu novada dome 2019.gada 26.septembrī pieņēma lēmumu Nr.385 (prot.Nr.10.24.p.) „Par zemes ierīcības projektu nekustamajam īpašumam „Priekuļu selekcijas stacija”, Priekuļu pagastā, Priekuļu novadā”, saskaņā ar kuru paredzēts sadalīt īpašumā ietilpstošo zemes vienību ar kadastra apzīmējumu 4272 007 0184 trīs zemes vienībās;
4. Priekuļu novada dome 2019.gada 28.novembrī pieņēma lēmumu Nr.511 (prot.Nr.12.45.p.) „Par papildinājumiem Priekuļu novada dome 2019.gada 26.septembrī pieņēma lēmumu Nr.385 (prot.Nr.10.24.p.)”, saskaņā ar kuru paredzēts atdalīt no īpašumā ietilpstošās zemes vienības ar kadastra apzīmējumu 4272 007 0184 divas zemes vienības;
5. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8, p.12.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, likuma „Par pašvaldībām” 21.panta pirmās daļas 27.punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Priekuļu novada domes Tautsaimniecības komitejas 2020.gada 19.marta lēmumu (protokols Nr.3), atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Apstiprināt zemes ierīcības projektu, kas paredz nekustamajā īpašumā „Priekuļu selekcijas stacija”, Priekuļu pagastā, Priekuļu novadā, ietilpstošās zemes vienības ar kadastra apzīmējumu 4272 007 0184 sadalīšanu piecās atsevišķās zemes vienībās, saskaņā ar pielikumu;
2. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 007 0869 – Nr.1 zemes ierīcības projektā un būvei ar kadastra apzīmējumu 4272 007 0184 002, piešķirt nosaukumu un adresi Muižas iela 4, Priekuļi, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0869 platība 1.185ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0869 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
3. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 007 0870 – Nr.2 zemes ierīcības projektā, piešķirt nosaukumu Muižas iela, Priekuļi, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0870 platība 0.153ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0870 zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (1101);
4. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 007 0872 – Nr.4 zemes ierīcības projektā, piešķirt nosaukumu Selekcijas iela, Priekuļi, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0872 platība 0.083ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0872 zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (1101);
5. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 007 0873 – Nr.5 zemes ierīcības projektā, piešķirt nosaukumu un adresi Selekcijas iela, Priekuļi, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0873 platība 0.049ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0873 zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (1101);
6. Atlikušajai zemes vienībai ar kadastra apzīmējumu 4272 007 0871 – Nr.3 zemes ierīcības projektā, saglabājas nosaukums „Priekuļu selekcijas stacija”, Priekuļu pagasts, Priekuļu novads;
	1. zemes vienības ar kadastra apzīmējumu 4272 007 0871 platība 24.805ha, vairāk vai mazāk, cik izrādīsies zemes vienību iemērot dabā;
	2. zemes vienības ar kadastra apzīmējumu 4272 007 0871 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
7. Atbildīgais par lēmuma izpildi – Teritorijas plānotājs Juris Pētersons.
8. Kontrole par lēmuma izpildi - Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā: grafiskais pielikums uz 1 lapas.

Domes priekšsēdētāja Elīna Stapulone